Бишімбаев ісі: ертең алқабиге кандидаттарды іріктеу үшін жабық сот отырысы өтеді
DATE: 13:27, 26 Наурыз 2024 | GMT +5
TITLE: Бишімбаев ісі: ертең алқабиге кандидаттарды іріктеу үшін жабық сот отырысы өтеді
URL: https://kaz.inform.kz/news/bishmbaev-s-erten-alkabige-kandidattardi-rkteu-ushn-zhabik-sot-otirisi-oted-2ca1dc/
META: DATE: 13:27, 26 Наурыз 2024 | GMT +5
TOTAL WORDS: 156
AUTHOR(S):
TEXT: «27 наурызда Астана қаласының қылмыстық істер жөніндегі мамандандырылған ауданаралық сотында Қ. Бишімбаевтың ісі бойынша алқабиге кандидаттарды іріктеу үшін жабық сот отырысы өтеді», — деп жазды Жоғарғы соттан. Отырыста 12 адамнан тұратын алқабилер алқасы қалыптастырылады. Іріктеу алқабилердің жеке басын жария ету мүмкіндігін болдырмау үшін жабық сот отырысында өтеді. Еске салайық, 2023 жылы 9 қарашада Астанадағы «Bau» мейрамханасында бұрынғы Ұлттық экономика министрі Қуандық Бишімбаев өзінің жұбайын соққыға жықты. Әйел жедел жәрдем жеткенше көз жұмды. Мұнан соң Ішкі істер министрлігі Қуандық Бишімбаевтың ұсталғанын растады. Өткен жылы 15 қарашада өткен кеңесте Мемлекет басшысы Қасым-Жомарт Тоқаев Ішкі істер министріне Қ. Бишімбаевтің ісін ерекше бақылауға алуды тапсырды. Биыл 11 қаңтарда елорда соты Қуандық Бишімбаевты күзетпен ұстау мерзімін 2 айға ұзартқан еді. Биыл 26 ақпанда Қуандық Бишімбаевтың ісі сотқа түсті. 1 наурызда Қуандық Бишімбаевтың ісі бойынша алдын ала тыңдау күні белгіленді. 11 наурыз күні Астананың Қылмыстық істер жөніндегі мамандандырылған ауданаралық сотында іс бойынша алдын ала тыңдау өтті. Алдын ала тыңдаудың 12 наурызда жалғасты
